  Виталий Пронин Со сярысь милемлы ивортӥз «Инвис кинопоттоннилэн» Польшаысь продюсерез Петер Палган. Туннэ нуналлы уж йылаз-пумаз вуттэмын ни. Кунгож сьӧрысь кино лэсьтӥсьёс Удмуртие вуыны дасясько. Нырысетӥ адӟытон радъяськоз Ижкарысь одӥгаз кинотеатрын. «Пузкар» фильм сӥземын туала егитъёслы, карын улӥсь калыкъёслэн аспӧртэмлыкъёссылы. Валтӥсь рольёсты шудӥзы: Максим Князев, Ксения Ворончихина, Никита Моисеев, Наталья Алекссева, Иван Плотников. Режиссёръёс: Сергей Наговицын но Константин Ложкин. Ижкарын адӟытонъёс ортчем бере малпаськом гуртъёсы но вуылыны, вера Петер Палган. Тодады вайытом, Польшаысь пияшлэн удмурт лулчеберетын та кыкетӥез ужез ни. «Узы-Боры» фильмлы со аспӧртэм азинскон луэ.«Мынам Удмуртие» телерадиокомпания ивортэмъя. Туспуктэм: uzhevsk.ru  